Ծերերին պատվիրի՛ր, որ լինեն զգաստ, պարկեշտ ու զուսպ և օրինակ լինեն թե՛ հավատի, թե՛ սիրո, թե՛ համբերության և թե՛ ժուժկալության մեջ։ Պառավ կանանց նույնպես պատվիրի՛ր, որ լինեն զգաստ և մաքրակենցաղ. չլինեն բանսարկու, ոչ էլ գինեմոլ, այլ բարեխրատ։ Թող անձնական օրինակով դեռատի կանանց սովորեցնեն սիրել իրենց ամուսիններին և զավակներին, լինել համեստ, անբիծ, տնարար, բարի, հնազանդ իրենց ամուսիններին, որպեսզի պատճառ չդառնան, որ անարգվի Աստծու խոսքը։